Michal Mačička

Ing. Michal Mačička, CSc. (* 12. október 1931, Veľký Bysterec) je slovenský pedagóg, včelársky odborník, vedecký pracovník, vydavateľ, fotograf, publicista v oblasti včelárstva a filmovej tvorby.

 Životopis 
Michal Mačička základnú školu absolvoval v rodnom Veľkom Bysterci a Dolnom Kubíne, maturoval v roku 1953 na reálnom gymnáziu v Dolnom Kubíne, potom študoval na vtedajšej Vysokej škole poľnohospodárskej v Nitre (v súčasnosti Slovenská poľnohospodárska univerzita v Nitre), ktorú ukončil v roku 1958. Po absolvovaní vysokej školy v rokoch 19591971 učil na Poľnohospodárskej majstrovskej škole Liptovský Hrádok, odbor včelársky a v rokoch 19711974 na Strednej poľnohospodárskej technickej škole, odbor pestovateľ-chovateľ v Liptovskom Mikuláši. Od roku 1974 až do dôchodku v roku 1991 pôsobil ako vedecký pracovník na Výskumnom ústave včelárskom v Liptovskom Hrádku. V roku 1986 na Slovenskej akadémii vied obhájil kandidátsku dizertačnú prácu Vplyv nadstavkových úľov rôznej konštrukcie na rast a úžitkovosť včelstiev a získal vedecko-pedagogický titul CSc.ČAVOJSKÝ, Valent. Ing. Michal Mačička 50-ročný. Včelár. Bratislava: 1981, 55(10), p. 236. Michal Mačička po odchode na dôchodok pokračuje v nezmenšenej miere vo svojej aktivite v prospech slovenského včelárstva. Aj naďalej publikuje a prednáša, prakticky včelári a venuje sa nakrúcaniu filmov.KRESÁK, Milan. Ing. Michal Mačička, CSc., jubiluje. Včelár - Roč. 75, č. 10 (2001), s. 156-157.

 Dielo 
Michal Mačička celú svoju profesionálnu kariéru zasvätil rozvoju včelárstva na Slovensku. Vo svojich pôvodných vedeckých prácach sa zaoberal výživou včelieho plodu, zootechnikou včelárenia a odchovom včelích matiek. Dlhodobo sa venoval problematike taxácie včelstiev, biológii včelstva, ošetrovania včelstva, chorobám včiel a ich škodcom, produkcii včelích produktov a ich využitiu, ekologógii a včelárstvom, právnym predpisom vo včelárstve. Je autorom a spoluautorom 61 pôvodných vedeckých prác, viac ako 400 odborných príspevkov z oblasti včelárstva, 88 príspevkov z oblasti filmovej tvorby a autorom 207 krátkometrážnych dokumentárnych filmov. Rozsiahla je aj jeho prednášková činnosť. Na vedeckých konferenciách na Slovensku i v zahraničí, na medzinárodných kongresoch Apimondie, na kurzoch, školeniach i schôdzach včelárov predniesol viac ako 560 odborných prednášok.BIZUB, František. Aktívny osemdesiatnik: [medailón jubilanta Ing. Michala Mačičku]. Liptovský Hrádok: APIGOLD, 2011. ISBN 9788096832132.FEŇVEŠOVÁ, Judita. Zaznamenával miznúce hodnoty: jubilujúci neprofesionálny filmár Michal Mačička. Národná osveta . - Roč. XVI, č. 5-6 (2006), s. 35.

 Knižné publikácie (výber) 
 MAČIČKA, Michal. Kočovanie so včelstvami. Bratislava: Slov. vyd. pôdohospodárskej literatúry, 1968. 
 MAČIČKA, Michal. Včelárske zariadenia, pomôcky a ich svojpomocná výroba. Bratislava: Príroda, 1981.
 MAČIČKA, Michal. Pčelovodnoje oborudovanije, inventar i ich samodeľnoje proizvodstvo. Bratislava: Príroda, 1988
 MAČIČKA, Michal. Minulosť a prítomnosť včelárstva v Liptove: [študijný materiál pre včelárov, pracovníkov múzeí a ústavov zaoberajúcich sa národopisom, históriou i súčasným spôsobom života ľudí v regióne Liptova]. Liptovský Hrádok: Apicentrum, 2000. ISBN 8096832107. 
 MAČIČKA, Michal. Môj rodný kraj. Liptovský Hrádok: APIGOLD, 2009. ISBN 9788096832118.
 MAČIČKA, Michal. Praktický odchov včelích matiek: [študijný materiál pre praktických včelárov a lektorov]. Liptovský Hrádok: APIGOLD, 2011. ISBN 9788096832125.  

 Ocenenia (výber) 
 1971 – Diplom a bronzová medaila z Medzinárodného kongresu Apimondia.
 1987 – Pamätná medaila Dr. Dzierzona – zakladateľa moderného včelárstva.
 1989 – Vzorný pracovník vedecko-výskumnej základne Výskumného ústavu živočíšnej výroby v Nitre.
 1991 – Zaslúžilý pracovník vedecko-výskumnej základne Výskumného ústavu živočíšnej výroby v Nitre.
 1999 – Čestný člen Slovenského zväzu včelárov Bratislava.
 2021 – Pamätná plaketa Magistra Donča Liptovský Hrádok.

 Referencie 

 Externé odkazy 
 Diela Michala Mačičku v súbornom katalógu Slovenskej národnej knižnice

Kategória:Slovenskí včelári
Kategória:Slovenskí stredoškolskí pedagógovia
Kategória:Absolventi Slovenskej poľnohospodárskej univerzity v Nitre
Kategória:Osobnosti z Dolného Kubína